आजाद को कीर्ति दिलाने के लिए पक्ष-विपक्ष एक
एजेंसी/भास्कर न्यूज नेटवर्क|नई दिल्ली/अहमदाबाद
डीडीसीए (दिल्ली जिला क्रिकेट एसोसिएशन) मामले में भाजपा से सस्पेंड कीर्ति आजाद को पार्टी नेता सुब्रह्मण्यम स्वामी का समर्थन मिला है। आजाद ने गुरुवार को दावा किया कि स्वामी ने जवाब तैयार करने में उनकी मदद करने की बात कही है। स्वामी ने भी ट्वीट के जरिए इसकी पुष्टि की।
आजाद ने प्रधानमंत्री और मार्गदर्शक मंडल से भी मामले में दखल देने की मांग की। इसके बाद वरिष्ठ नेता लालकृष्ण आडवाणी, मुरली मनोहर जोशी, यशवंत सिन्हा और शांताराम की बैठक से राजनीतिक सरगर्मी बढ़ गई। आजाद ने फिर से अपने निलंबन पर सवाल उठाया और बोले, ‘मोदी जी (प्रधानमंत्री) पूरे मामले को देखें। वे बताएं, मैंने क्या गलत किया है। मुझे उन पर पूरा भरोसा है। मेरी लड़ाई भ्रष्टाचार के खिलाफ है। शेष|पेज 5 पर
किसी व्यक्ति से नहीं। मैंने पार्टी के विरुद्ध कुछ नहीं कहा। मैं मार्गदर्शक मंडल से भी आग्रह करता हूं कि वह इस मामले पर विचार करे।’ आजाद ने कहा कि उन्हें कारण तो बताया जाए। पूर्व क्रिकेटर ने जेटली का नाम लिए बगैर आरोप लगाया था कि डीडीसीए में फर्जी कंपनियों को करोड़ों का भुगतान किया गया।
कोर्ट की निगरानी में जांच की मांग करेंगे : आजाद ने कहा कि वे शुक्रवार को जनहित याचिका लगाकर डीडीसीए के मामलों में कोर्ट की निगरानी में जांच करने की मांग करेंगे। साथ में चेतावनी भी दी कि इससे लोग संकट में आ जाएंगे। आजाद ने आरोप लगाया कि सीबीआई डीडीसीए को नोटिस भेजकर परोक्ष तौर पर उसकी मदद कर रही है। इससे फाइलें गायब होती जा रही हैं।
केजरीवाल, कांग्रेस पर जेटली ने साधा निशाना : डीडीसीए आरोपों के घेरे में आए अरुण जेटली ने गुरुवार को अपने फेसबुक पोस्ट में दिल्ली के मुख्यमंत्री अरविंद केजरीवाल पर निशाना साधा। उन्होंने कहा, ‘क्या भारतीय राजनीति में अभद्रता एक नई परंपरा बन गई है? आशा करता हूं ऐसा नहीं है। दिल्ली के सम्मानित मुख्यमंत्री ने देश के प्रधानमंत्री के बारे में जिस भाषा का प्रयोग किया, उसे किस तरह लिया जाए? मुख्यमंत्री ने विधानसभा के अंदर और बाहर बेहद खराब शब्दों का प्रयोग प्रधानमंत्री के लिए किया। कुछ दिनों पहले बीजेपी के कुछ नेताओं ने बयानबाजी की थी। हमारी पार्टी ने इसे बेहद गंभीरता से लिया। पार्टी अध्यक्ष ने उन्हें सोच-समझ कर बोलने की हिदायत दी। उस नसीहत के बाद नतीजे देश के सामने हैं।’’ संसद न चलने देने के लिए कांग्रेस को जिम्मेदार बताते हुए जेटली ने कहा, ‘संसदीय लोकतंत्र भारत की विशेषता रही है। लोकतंत्र में विरोध का पूरा स्थान रहा है। लेकिन पिछले दो सत्र संसद के विरोध की राजनीति की भेंट चढ़ गए। पिछले साल बजट सत्र के बाद से ही जीएसटी बिल लटका हुआ है। इस वजह से देशवासियों को क्या नुकसान नहीं झेलना पड़ रहा? कांग्रेस अच्छी संसदीय परंपराओं को खत्म कर रही है।’
पार्टी के वरिष्ठ नेताओं की बैठक मुरलीमनोहर जोशी के घर पर हुई। बैठक में वरिष्ठ नेता लालकृष्ण आडवाणी, शांता कुमार और यशवंत सिन्हा भी मौजूद थे। इसमें आजाद के निलंबन का मसला उठा।
साथ ही नेतृत्व संबंधी दूसरे मुद्दे भी आए। मीडिया रिपोर्टों के मुताबिक, मार्गदर्शक मंडल के सदस्य और अन्य नेता डीडीसीए मामले की जांच के पक्ष में हैं।
मार्गदर्शक मंडल की बैठक
राहुल ने प्रधानमंत्री की चुप्पी पर उठाए सवाल
कांग्रेस उपाध्यक्ष राहुल गांधी ने डीडीसीए मामले में प्रधानमंत्री नरेंद्र मोदी की चुप्पी पर सवाल उठाए। आरोप लगाया कि वे वित्त मंत्री अरुण जेटली को बचा रहे हैं। अमेठी दौरे से लौटते हुए उन्होंने कहा, ‘भ्रष्टाचार को उजागर करने वाले पार्टी के सदस्य को सस्पेंड करना क्या ‘अच्छे दिन’ का नया अर्थ है। ‘मोदी जी ने कहा था न खाऊंगा, न खाने दूंगा लेकिन अब वे चुप हैं।
लोगों का भरोसा खत्म हो रहा है।’
स्वामी ने उठाए आजाद के निलंबन पर सवाल
स्वामी ने ट्विटर पर सवाल किया कि क्या क्रिकेट पार्टी अनुशासन के दायरे में आता है। उन्होंने कहा, ‘बीजेपी को उनके (आजाद) जैसे ईमानदार नेता को नहीं खोना चाहिए।’ उन्होंने मूल्यों पर आधारित राजनीति की है। कहा, ‘मैं कीर्ति की हर संभव मदद करूंगा। स्वामी ने कहा, ‘मैं ड्राफ्ट नोटिस तैयार करने में उनकी मदद करूंगा।
मैं उन्हें तब से जानता हूं, जब वे नौजवान थे। उनके पिता मेरे अच्छे दोस्त थे।’
सांसद ने कहा, ‘भाजपा में सच कहना अपराध नहीं है। लेकिन अगर पार्टी ऐसा महसूस करती है कि मैंने जो किया वह अपराध है तो मैं यह अपराध बार-बार करूंगा। उन्होंने अटल जी की कविता का अंश पढ़ा-हार नहीं मानूंगा, रार नई ठानूंगा।’
अगर यह अपराध है तो बार-बार करूंगा
hin_Deva bho_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva